方鏞欽

方鏞欽，網名THRESH，係退役嘅美籍華裔遊戲玩家，亦係X-fire嘅共同創立人同鍵盤定義W、A、S、D做遊戲類嘅默認方向掣始祖，喺香港出世。佢喺退役之前曾經做過雷神之鎚同埋毀滅戰士兩個遊戲系列嘅玩家而出名。

生平
方鏞欽喺1977年3月11號喺香港出世，細個喺北京住過，後因家屬喺美國接受教育同居住而喺11歲時移民兼加入美國國籍，重喺加州居住。佢初期最興玩曲棍球 ，1993年開始接觸第一部電子遊戲——毀滅戰士，期間佢諗住改「Threshold of Pain」嘅網名而去參加遊戲大賽，不過嗰時嘅電腦遊戲大多數定義玩家最多用8個字符而被逼改用「THRESH」，1995年去咗華盛頓州西雅圖嘅毀滅戰士系列遊戲巡迴賽入面同一班英美玩家鬥勁。尤其喺1997年嘅雷神之鎚系列嘅遊戲大賽入面，一度擊敗咗好多歐美選手而攞走冠軍兼贏咗部法拉利328賽車。正因為噉，佢個人定義嘅WASD做遊戲類嘅默認方向掣好快俾莊卡馬克採納咗兼攞埋專利。佢嘅戰績亦好快俾健力士世界紀錄大全同美國媒體定佢做真正電競職業選手第一人。

同攷
攷

Raptr
 FiringSquad
 Xfire
 Thresh's Quake Bible
 Thresh vs Entropy at the final of Red Annihilation 1997 (Quake Demo file)
 Youtube of the above demo with commentary

鏞欽
類:美國電玩家
類:人類之最
類:美國事業家
類:歸化美國公民